stanford-oval/wikipedia huggingface dataset:
דייוויד קלי (שחקן)
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1958 |  | Dublin Nightmare | לקוח |  |
| 1964 |  | Girl with Green Eyes | מבקר כרטיסים |  |
| 1965 | קסידי הצעיר | Young Cassidy | או'בריאן |  |
| 1967 | יוליסס | Ulysses | גארט דיסי |  |
| 1968–1971 |  | Me Mammy | בן הדוד אנדה |  |
| 1969 | הג'וב האיטלקי | The Italian Job | הכומר | בסצנת הלוויה |
| 1970 |  | Quackser Fortune Has a Cousin in the Bronx | טום מגווייר |  |
| 1972 |  | Tales From the Lazy Acre | איש מת |  |
| 1973 |  | Never Mind the Quality, Feel the Width | מרפי |  |
| 1975 | המלון של פולטי | Fawlty Towers | או'ריילי | בפרק "The Builders" |
| 1975 |  | Philadelphia, Here I Come | קנון או'ביירן |  |
| 1977 | דיוקן האמן כאיש צעיר | A Portrait of the Artist as a Young Man | דיקן |  |
| 1977–1981 |  | Robin's Nest | אלברט רידל |  |
| 1980–1981 |  | Cowboys | וובלי רון |  |
| 1980 |  | Strumpet City | ראשרס טיירני |  |
| 1982 |  | Whoops Apocalypse | אבדאב |  |
| 1982 | הגיבן מנוטרדאם | The Hunchback of Notre Dame | בעל הפונדק |  |
| 1983 | איש התשבץ | The Jigsaw Man | קמרון |  |
| 1983 |  | Red Monarch | סרגו |  |
| 1983 |  | Glenroe | סילבי דולן |  |
| 1984 |  | Anne Devlin | ד"ר טרוור |  |
| 1986 | הפיראטים | Pirates | רופא הספינה |  |
| 1992 | אל המערב הקסום | Into the West | סבא ריילי |  |
| 1993 | ממלכת עכברי השן | Tales of the Tooth Fairies | ארתור |  |
| 1994 | סקרלט | Scarlett | הל פורטר | מיני-סדרה |
| 1995 | הבריחה מהכפר | The Run of the Country | האב גיינור |  |
| 1995–1997 |  | Upwardly Mobile | ברמן | סדרת טלוויזיה |
| 1997 | דרוש שידוך | The Matchmaker | או'קונור |  |
| 1998 | בליקיסינג'ל | Ballykissangel | מר או'ריילי | סדרת טלוויזיה |
| 1998 | להעיר את נד | Waking Ned | מייקל או'סאליבן |  |
| 2000 | אצבעות ירוקות | Greenfingers | פרגוס וילקס |  |
| 2000 | פושע הגון | Ordinary Decent Criminal | פר גרוגן |  |
| 2000 |  | Rough for Theatre I | A |  |
| 2001 | משחק מכור | Mean Machine | דוק |  |
| 2003 |  | Mystics | דייב |  |
| 2003 | חברים לזירה | The Calcium Kid | פאדי או'פלנאגן |  |
| 2004 | סוכן סמוי קודי בנקס 2 | Agent Cody Banks 2: Destination London | טריבאל |  |
| 2004 | על פי חוקי המשיכה | Laws of Attraction | כומר / מייקל |  |
| 2005 | צ'ארלי בממלכת השוקולד | Charlie and the Chocolate Factory | סבא ג'ו |  |
| 2006 |  | The Kovak Box | פרנק קוואק |  |
| 2007 | אבק כוכבים | Stardust | שומר |  |
| 2007 | מי נושא הכלים שלך? | Who's Your Caddy? | רוברט "בובי" הוקינס |  |
מייקל סרה

| --- | --- |

סרה, 2012
 לידה:  7 ביוני 1988 (בן 36) ברמפטון, אונטריו, קנדה 
 שם לידה:  Michael Austin Cera 
 סוגה מועדפת:  לו-פיי, אינדי פולק 
 מדינה:  קנדה קנדה
 תקופת הפעילות:  מ-1999
 מקום לימודים:  Heart Lake Secondary School 
 פרסים והוקרה:  Canadian Comedy Award for Best Male Performance in a Feature 
 פרופיל ב-IMDb
 
סרה, 2007
מייקל אוסטין סרה (באנגלית: Michael Austin Cera; נולד ב-7 ביוני 1988) הוא שחקן, מדבב, זמר-יוצר ומפיק קולנוע קנדי. נודע בזכות תפקידו בסרטים "סופרבאד - חרמן על הזמן", "ג'ונו", "האקסים של החברה שלי", ובסדרה "משפחה בהפרעה".
ביוגרפיה

סרה נולד בברמפטון אונטריו שבקנדה ללינדה (לבית קוקמן) ממוצא בריטי והולנדי ולואיג'י סרה ממוצא סיציליאני-איטלקי. הוריו עבדו בחברת זירוקס. לסרה יש אחות בכורה, ג'ורדן, ואחות צעירה, מולי. הוא החל להתעניין במשחק לאחר שראה שוב ושוב את הסרט "מכסחי השדים" כשהוא חלה באבעבועות רוח בגיל שלוש. הוא למד בעל פה את כל הדיאלוגים והעריץ את השחקן ביל מארי. הוא למד אלתור בתיאטרון.
קריירה

הופעתו הראשונה של סרה בטלוויזיה הייתה בפרסומת של מסעדת המזון המהיר "טים הורטונס" למחנה הקיץ שלהם. הופעתו בפרסומת הייתה ללא תשלום.
ב-2002 הופיע שיחק בסרט "וידויים של מוח מסוכן". דיבב בסדרות האנימציה "דובי ברנשטיין" ו"מגושרת". מ-2003 עד 2019 שיחק בתפקיד מרכזי בסדרה הקומית "משפחה בהפרעה".
ב-2005 הופיע בסרט הקצר "Darling Darling"; על השתתפותו בסרט זכה סרה בפרס שחקן השנה בפסטיבל סאן גיו אשר מתקיים בוורונה שבאיטליה.
סרה וחברו קלארק דאק מככבים בסדרה של סרטוני וידאו קצרים המועלים לאתרם. ב-2007 חתמו השניים על חוזה עם רשת CBS וכיכבו, ביימו והפיקו סדרה משלהם, "קלארק ומייקל", שיצאה במאי 2007. באותה שנה כיכב סרה בסרטים "סופרבאד - חרמן על הזמן" ו"ג'ונו"; על השתתפותו בסרטים אלו זכה סרה בפרס איגוד מבקרי הקולנוע באוסטין בקטגוריית "תגלית השנה".
ב-2008 הופיע בסדרת הקומדיה "היסטוריה שתויה"; בנוסף שיחק בסרט "הלילה של ניק ונורה". ב-2009 קיבל מועמדות לפרס באפט"א בקטגוריית "תגלית השנה".
ב-2010 כיכב בסרט הנעורים "האקסים של החברה שלי" בתור סקוט פילגרים. ב-2013 שיחק בסרט הקומדיה "סוף.", וגילם את עצמו בגרסה מוקצנת.
בשנת 2017 שיחק בדרמה של אהרן סורקין "המשחק הגדול" ודיבב בסרט "סרט לגו באטמן" את דמותו של רובין.
בשנת 2018 שיחק בהפקה המחודשת של המחזה "גיבור הלובי" בתיאטרון ברודוויי שקיבלה שלוש מועמדויות בטקס פרסי הטוני וסרה בין היתר קיבל מועמדות לפרס טוני לשחקן הטוב ביותר במחזה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | תדר גבוה | גורדי הירש ג'וניור |  |
| 2000 | סרט גנוב | אבי הופמן בגיל 7–8 |  |
| 2000 | Ultimate G's: Zac's Flying Dream | זאק הצעיר |  |
| 2002 | וידויים של מוח מסוכן | צ'אק באריס הצעיר |  |
| 2007 | סופרבאד - חרמן על הזמן | איון |  |
| 2007 | ג'ונו | פולי בליקר |  |
| 2008 | צעירים באקסטרים | פרד |  |
| 2008 | הלילה של ניק ונורה | ניק |  |
| 2009 | לב מנייר | עצמו |  |
| 2009 | פרה-היסטרי | או |  |
| 2009 | צעיר חסר מנוח | ניק טוויספ / פרנקויס דלינג'ר |  |
| 2010 | האקסים של החברה שלי | סקוט פילגרים |  |
| 2012 | סוף האהבה | מייקל |  |
| 2013 | Crystal Fairy & the Magical Cactus | ג'יימי |  |
| 2013 | Magic Magic | ברינק | גם מפיק בפועל |
| 2013 | סוף. | עצמו |  |
| 2014 | Hits ‏ | בני |  |
| 2015 | Entertainment‏ | טומי |  |
| 2015 | מאריי כריסמס | ג'קי |  |
| 2016 | מסיבת נקניקיות | ברי | דיבוב |
| 2017 | Person to Person‏ | פיל |  |
| 2017 | החיים חמוצים | אלכס |  |
| 2017 | סרט לגו באטמן | דיק גרייסון / רובין | דיבוב |
| 2017 | איך להיות מאהב לטיני | רמי |  |
| 2017 | המשחק הגדול | שחקן X |  |
| 2018 | Tyrel | אלן |  |
| 2018 | ספיבק | רובי ליבאו |  |
| 2018 | גלוריה בל | פיטר |  |
| 2019 | בין שני שרכים: הסרט | עצמו |  |
| 2020 | Scott Pilgrim vs. the World Water Crisis | סקוט פילגרים |  |
| 2021 | Cryptozoo | מת'יו | דיבוב |
| 2022 | סמוראי על ארבע | האנק | דיבוב |
| 2023 | The Adults | אריק |  |
| 2023 | ברבי | אלן |  |
| 2023 | Under the Boardwalk | אמין | דיבוב |
| 2023 | האיש מהחלומות | טרנט |  |
| TBA | סרט לגו באטמן 2 | דיק גרייסון / רובין | דיבוב |
| TBA | Jonty |  |  |
| TBA | Sacramento | גלן |  |
| TBA | The Phoenician Scheme |  |  |
| TBA | Christmas Eve in Miller's Point | גיבסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | גול כפול | טיילור | סרט טלוויזיה של ABC |
| 1999 | מה עשתה קייטי | דורי | סרט טלוויזיה |
| 2001-1999 | I Was a Sixth Grade Alien | לאראב היקס | תפקיד ראשי; (2 עונות); 44 פרקים |
| 2001 | דוק | מקס | 2 פרקים |
| 2001 | The Ripping Friends | ילד צעיר | דיבוב; 2 פרקים |
| 2001 | Stolen Miracle | ברנדון מק'קנילי | סרט טלוויזיה של CTV |
| 2001 | My Louisiana Sky | ג'סי ג'ייד תומפסון | סרט טלוויזיה של שואוטיים |
| 2001 | The Familiar Stranger | טד וולש הצעיר | סרט טלוויזיה של Lifetime |
| 2001 | וולטר והנרי | ילד בוכה | סרט טלוויזיה |
| 2004-2001 | מגושרת | ג'וש ספיץ | דיבוב; 40 פרקים |
| 2003 | רולי פולי אולי | גיזמו הצעיר | דיבוב; 4 פרקים |
| 2003 | Pecola | רובי ראביט | דיבוב; 26 פרקים |
| 2004-2003 | משפחת דובינשטיין | אח דוב | דיבוב; 40 פרקים |
| 2006-2003; 2013; 2019-2018 | משפחה בהפרעה | ג'ורג' מייקל ג'וניור | תפקיד ראשי; (5 עונות); 84 פרקים מפיק (עונות 4–5) |
| 2007 | קלארק ומייקל | מייקי סרה | תפקיד ראשי; 10 פרקים גם יוצר, במאי, תסריטאי ומפיק |
| 2016-2008 | ילדי בית החולים | סאל ויסקוסו | דיבוב; 63 פרקים |
| 2012, 2015 | Comedy Bang! Bang!‎ | עצמו | 2 פרקים |
| 2013 | Burning Love | וואלי | סדרת רשת; 6 פרקים |
| 2016-2013 | היסטוריה שתויה | דמויות שונות | 3 פרקים |
| 2014 | סאטרדיי נייט לייב | סורוגייט | פרק: "Jonah Hill/Bastille" |
| 2015 | לואי | לואי | פרק: "Sleepover" |
| 2015 | קיץ אמריקני חם ורטוב: היום הראשון במחנה (אנ') | ג'ים סטנסל | 3 פרקים |
| 2017 | טווין פיקס | וואלי "ברנדו" ברנן | פרק: "Part 4" |
| 2018 | The Shivering Truth | דלמר | דיבוב; פרק: "Chaos Beknownst" |
| 2019 | Weird City | טוואני קלם | פרק: "A Family" |
| 2020 | משטרה רפואית | סאל ויסקוסו | 3 פרקים |
| 2020 | At Home with Amy Sedaris | טראביס | פרק: "Valentine's Day" |
| 2022 | הבנים מציגים: שטני | הפלא הגדול | דיבוב; פרק: "I'm Your Pusher" |
| 2022 | Life & Beth | ג'ון | 6 פרקים |
| 2023 | מראה שחורה | בפה | פרק: "Joan Is Awful" |
| 2023 | Praise Petey | שי צו | דיבוב; 2 פרקים |
| 2023 | Command Z | קמינג פילטי | סדרת רשת; 8 פרקים |
| 2023 | סקוט פילגרים הולך על זה | סקוט פילגרים | דיבוב; 8 פרקים |
| 2024 | מסיבת נקניקיות: פודטופיה (אנ') | ברי | דיבוב; 8 פרקים |
הערות שוליים

| פרס סטלייט לשחקן הטוב ביותר בסרט קולנוע |
| --- | --- | --- |
| דרמה (1996–2010, 2018–הווה) | ג'פרי ראש (1996) ‏•‏‏ רוברט דובאל (1997) ‏•‏‏ אדוארד נורטון (1998) ‏•‏‏ טרנס סטמפ (1999) ‏•‏‏ ג'פרי ראש (2000) ‏•‏‏ בריאן קוקס (2001) ‏•‏‏ מייקל קיין / דניאל דיי-לואיס (2002) ‏•‏‏ שון פן (2003) ‏•‏‏ דון צ'ידל (2004) ‏•‏‏ פיליפ סימור הופמן (2005) ‏•‏‏ פורסט ויטאקר (2006) ‏•‏‏ ויגו מורטנסן (2007) ‏•‏‏ ריצ'רד ג'נקינס (2008) ‏•‏‏ ג'רמי רנר (2009) ‏•‏‏ קולין פירת' (2010) ‏•‏‏ וילם דפו (2018) ‏•‏‏ כריסטיאן בייל (2019) ‏•‏‏ ריז אחמד (2020) ‏•‏‏ בנדיקט קמברבאץ' (2021) ‏•‏‏ ברנדן פרייזר (2022) ‏•‏‏ קיליאן מרפי (2023) ‏•‏‏ קולמן דומינגו (2024) |  |
| מוזיקלי או קומדיה (1996–2010, 2018–הווה) | טום קרוז (1996) ‏•‏‏ ג'ק ניקולסון (1997) ‏•‏‏ איאן באנן / דייוויד קלי (1998) ‏•‏‏ פיליפ סימור הופמן (1999) ‏•‏‏ מייקל דאגלס (2000) ‏•‏‏ יואן מקגרגור (2001) ‏•‏‏ קירן קאלקין (2002) ‏•‏‏ ביל מארי (2003) ‏•‏‏ ג'יימי פוקס (2004) ‏•‏‏ טרנס הווארד (2005) ‏•‏‏ ג'וזף קרוס (2006) ‏•‏‏ ראיין גוסלינג (2007) ‏•‏‏ ריקי ג'רווייס (2008) ‏•‏‏ מייקל סטולברג (2009) ‏•‏‏ מייקל סרה (2010) ‏•‏‏ ראמי מאלק (2018) ‏•‏‏ טארון אגרטון (2019) ‏•‏‏ סשה ברון כהן (2020) ‏•‏‏ אנדרו גארפילד (2021) ‏•‏‏ אוסטין באטלר (2022) ‏•‏‏ פול ג'יאמטי (2023) ‏•‏‏ קית' קופפרר (2024) |  |
| סרט (2011–2017) | ראיין גוסלינג (2011) ‏•‏‏ בראדלי קופר (2012) ‏•‏‏ מתיו מקונוהיי (2013) ‏•‏‏ מייקל קיטון (2014) ‏•‏‏ לאונרדו דיקפריו (2015) ‏•‏‏ אנדרו גארפילד / ויגו מורטנסן (2016) ‏•‏‏ גארי אולדמן / הארי דין סטנטון (2017) |  |
| --- | --- |
בקרת זהויות :  NLI: 987007320463605171  PLWABN: 9811714499305606  BIBSYS: 9011753  BNE: XX4761546  BnF: cb15769272w (data)  GND: 140556915  ISNI: 0000 0001 1696 8129  LCCN: no2005117055  MusicBrainz: 8c89b52a-89f1-48cf-9246-fac3591c932c  NKC: xx0097447  NLA: 41303979  NLK: KAC2020M4123  NTA: 322838592  SUDOC: 12988720X  Trove: 1454071  VIAF: 107240618   WorldCat (עם VIAF): 107240618
לבנה פינקלשטיין

| --- | --- |
לבנה פינקלשטיין, 2006
לבנה פינקלשטיין, 2006
 לידה:  21 בספטמבר 1947 (בת 77) סופיה, הרפובליקה העממית של בולגריה 
 מדינה:  ישראל 
 תקופת הפעילות:  מ-1967
 עיסוק:  שחקנית, פסלת
 מקום לימודים:  בית צבי 
 פרסים והוקרה:  פרס אופיר על משחקה בסרט "סיפור גדול"
 האתר של לבנה פינקלשטיין (באנגלית)
 פרופיל ב-IMDb
 
לבנה פינקלשטיין (נולדה ב-21 בספטמבר 1947) היא שחקנית קולנוע, טלוויזיה ותיאטרון ישראלית, זוכת פרס אופיר לשחקנית המשנה הטובה ביותר. בנוסף למשחק, עוסקת פינקלשטיין גם בפיסול אמנותי.
ביוגרפיה

פינקלשטיין נולדה בעיר סופיה שבבולגריה והוריה עלו לישראל עמה בגיל שנה. התגוררה בילדותה ביפו. אביה היה צייר ומשורר שהתפרנס מעבודות יציקה. אמה הייתה מנצחת מקהלות. בילדותה דיברה בבית בולגרית, כי הוריה לא ידעו עברית.
במסגרת שירותה הצבאי, הקימה ביחד עם שאול ביבר את תיאטרון צה"ל והייתה השחקנית הצבאית הראשונה.
בשנת 1967 סיימה את לימודיה בבית-הספר למשחק "בית צבי". בין השנים 1974–1975 למדה משחק ב"HB Studio" אצל אוטה האגן בניו יורק. בין השנים 1979–1988 התגוררה בניו יורק, ולמדה וקיבלה תואר אקדמי באמנויות במכללת האנטר שבניו יורק.
ביוגרפיה > בתיאטרון

עוד בטרם סיימה את לימודי התיכון שיחקה בתיאטרון במת השחקנים: ב-1967 גילמה את ברברה בהצגה "טלמכוס קליי" שביים אמנון מסקין, וגילמה שפחה בהצגה "השלום" מאת אריסטופאנס שביים אריה זקס, שזכתה לביקורות נלהבות; וב-1968 גילמה את בת שבע בהצגה "סיפור אוריה" מאת בנימין גלאי שביים עודד קוטלר.
בתיאטרון הבימה: ב-1968 גילמה מנהיגה בהצגת הילדים "אות בארץ הפלאות" מאת אוריאל אופק שביימה מרג'ורי סיגלי. ב-1972 גילמה את מרים החשמונאית בהצגה "הורדוס ומרים" מאת פרידריך בל שביים אנדז'יי שפיאנסקי; גילמה את רוחל'ה בהצגה "סטמפניו" מאת שלום עליכם שעיבד וביים שמואל בונים וגילמה את הכלה בהצגה "הכנסת כלה" מאת ש"י עגנון שערך וביים יוסי יזרעאלי. ב-1976 גילמה את איווט בהצגה "אמא קוראז'" מאת ברטולט ברכט שביים דוד לוין; גילמה את הלן בהצגה "כובע הקש האיטלקי" מאת אז'ן לביש ומארק מישל שביים עמרי ניצן וגילמה את ליידי אן בהצגה "ריצ'רד השלישי" מאת שייקספיר שביים דוד לוין. ב-1977 גילמה את שן טה ושוי טה בהצגה "הנפש הטובה מסצ'ואן" מאת ברטולט ברכט שביים דוד לוין. ב-1990 גילמה את פופי בהצגה "עסק משפחתי" מאת אלן אייקבורן שביים עמרי ניצן. ב-1991 גילמה את פראו ליזה ריזה בהצגה "הפיזיקאים" מאת פרידריך דירנמאט שביים היי קיילוס, ושיחקה בהצגה "תינוקות לילה" שכתב א.ב יהושע וביים אהרון אלמוג. ב-2005 גילמה את בת שבע בהצגה "שלמה המלך ושלמי הסנדלר" מאת סמי גרונמן שביים אילן רונן.
בתיאטרון חיפה: ב-1970 גילמה את הכלה בהצגה "חתונת הדמים" מאת פדריקו גארסיה לורקה שביים יוסף מילוא. ב-1971 גילמה את לוסי בהצגה "אופרה בגרוש" מאת ברטולט ברכט שביים עודד קוטלר. ב-1989 גילמה את האשה בהצגה "ביננו לבין עצמנו" מאת אלן אייקבורן שביים מיקל דאונס. ב-1999 גילמה את האם בהצגה "חצוצרה בואדי" מאת סמי מיכאל שביים שמואל הספרי. ב-2006 גילמה את האם, התפקיד הראשי בהצגה "מפעל חייו" מאת שולמית לפיד שביים עמית גזית.
בתיאטרון הקאמרי: ב-1973 גילמה את קטי בהצגה "שעיר אחד לעזאזל" שכתב וביים נסים אלוני, וגילמה את מאשה בהצגה "השחף" מאת צ'כוב שביים לאופלד לינדברג. ב-1989 שיחקה בהצגה "להרוג את הזמן" מאת פיטר שאפר שביים מיכה לבינסון. באותה שנה שיחקה בהצגה "שירה" על פי עגנון שעיבד וביים יורם פאלק.
בתיאטרון באר שבע: ב-1987 גילמה את גינה בהצגה "ברווז הפרא" מאת הנריק איבסן שביים יוסי יזרעאלי. ב-1988 גילמה את דורותי בהצגה "לכודים ברשת" מאת ג'וליה קירסלי שביים מיכה לבינסון. ב-1994 גילמה את גברת באשלה בהצגה "סוחרי התהילה" מאת מרסל פניול שביים איציק ויינגרטן.
בתיאטרון בית ליסין: ב-1990 גילמה את ג'ולייט בהצגה "על המדרכה" שכתב וביים יורם פאלק. ב-2000 גילמה אחות ראשית בהצגה "מבזק חדשות" מאת גורן אגמון שביים עודד קוטלר. ב-2001 גילמה את מלכה בהצגה "סליחות" שכתבה חנה אזולאי-הספרי שביים שמואל הספרי.
בפסטיבל תיאטרונטו: ב-1992 שיחקה בהצגת היחיד "אנה קארנינה" מאת טולסטוי שביימה מילכה מנדיל.
בין השנים 1992–1995 כתבה, ביימה ושיחקה בהצגת היחיד "61 רגעים נעימים" בהפקת תיקי הפקות.
בתיאטרון אורנה פורת לילדים ונוער: ב-1994 שיחקה בהצגה "שמריהו" מאת אילנה לופט שביים מיכה לבינסון.
בתיאטרון גשר: ב-1996 גילמה את רבקה בהצגה "כפר" מאת יהושע סובול שביים יבגני אריה.
שיחקה גם במספר הצגות בתיאטראות בניו יורק.
ג'ים שרידן

| --- | --- |

שרידן בשנת 2007
 לידה:  6 בפברואר 1949 (בן 75) דבלין, אירלנד
 מדינה:  אירלנד
 תקופת הפעילות:  מ-1989
 עיסוק:  מפיק, תסריטאי ובמאי קולנוע
 מקום לימודים:  יוניברסיטי קולג' דבלין
 יצירות בולטות:  "כף רגלי השמאלית" (1989) "בשם האב" (1993)
 צאצאים:  קריסטן שרידן 
 פרסים והוקרה:  פרס גויה לסרט האירופי הטוב ביותר (1999)  פרס דב הזהב (1994) 
 פרופיל ב-IMDb
 
ג'ים שרידן (באנגלית: Jim Sheridan; נולד ב-6 בפברואר 1949) הוא מפיק, תסריטאי ובמאי קולנוע אירי. מבין סרטיו הבולטים ביותר ניתן למנות את "כף רגלי השמאלית" (1989) ו"בשם האב" (1993).
ראשית חייו

שרידן נולד וגדל בדבלין, אירלנד, ובין השנים 1969–1972 למד אנגלית והיסטוריה ביוניברסיטי קולג' דבלין. בשנים הבאות עסק בכתיבת מחזות בדבלין, יחד עם אחיו פיטר.
בשנת 1981 היגר לקנדה, ושנה לאחר מכן עבר להתגורר בשכונת הלס קיצ'ן שבניו יורק, ארצות הברית. עד סוף שנות ה-80 היה המנהל האמנותי של המרכז לאמנות אירית באוניברסיטת ניו יורק.
יצירה קולנועית

בשנת 1989 חזר לאירלנד, וביים את סרט הבכורה שלו – "כף רגלי השמאלית" – המבוסס על האוטוביוגרפיה של הצייר האירי כריסטי בראון. הסרט זכה לביקורות אוהדות ולהצלחה מסחרית מפתיעה; על אף התקציב הצנוע, אשר עמד על כ-730,000 דולר, גרף הסרט כ-14.7 מיליון דולר בסך הכול. בטקס פרסי אוסקר ה-62 זכו כוכבי הסרט דניאל דיי-לואיס וברנדה פריקר בפרסי השחקן הטוב ביותר ושחקנית המשנה הטובה ביותר, בהתאמה, בעוד שרידן עצמו היה מועמד לפרסי הבמאי הטוב ביותר והתסריט המעובד הטוב ביותר, והמפיק (נואל פירסון) היה מועמד לפרס הסרט הטוב ביותר.
בשנת 1990 ביים את ריצ'רד האריס וג'ון הרט בסרט "השדה". שנתיים לאחר מכן כתב את התסריט לסרטו של מייק ניואל "אל המערב הקסום".
בשנת 1993 יצא סרטו השלישי "בשם האב", גם הוא בכיכובו של דניאל דיי-לואיס. הסרט, אשר עוסק בפיצוץ פאב גילפורד, היה מועמד לשבעה פרסי אוסקר – בהם פרסי הסרט, הבמאי והתסריט המעובד הטובים ביותר, אליהם היה מועמד שרידן. בפסטיבל הסרטים הבינלאומי בברלין זכה הסרט בפרס דוב הזהב, המוענק לסרט הטוב ביותר בפסטיבל.
בשנת 1996 כתב והפיק את הסרט "בזכות האם", בכיכובה של הלן מירן. בשנה העוקבת ביים את דיי-לואיס בפעם השלישית, בסרט האירי "המתאגרף". בשנת 1999 הפיק את סרטה של אנג'ליקה יוסטון "אגנס בראון".
בשנת 2002 יצא סרטו הסמי-אוטוביוגרפי "באמריקה", אותו כתב יחד עם שתי בנותיו נעמי וקירסטן. הסרט מספר על קשייה של משפחת מהגרים אירים בניו יורק, ומבוסס חלקית על ניסיונו של שרידן עצמו בשנות ה-80. בטקס פרסי אוסקר ה-76 קיבלו שרידן ובנותיו מועמדות לפרס התסריט המקורי הטוב ביותר, ושני השחקנים הראשיים סמנתה מורטון ודג'ימון הונסו היו מועמדים לפרסי השחקנית הטובה ביותר ושחקן המשנה הטוב ביותר, בהתאמה.
בשנת 2005 ביים את הראפר קרטיס ג'קסון ("50 סנט") בסרט "תתעשר או תמות בדרך", המבוסס חלקית על חייו האישיים של ג'קסון שהפך מסוחר סמים לזמר מצליח. היה זה סרטו הראשון של שרידן אשר לא צולם כלל באירלנד. בשנת 2009 ביים את הסרט "אחים", בו משחקים ג'ייק ג'ילנהול, טובי מגווייר ונטלי פורטמן. בשנת 2011 ביים את המותחן "בית החלומות", ובשנת 2016 יצא סרטו "הכתובים הסודיים".
פילמוגרפיה

| שנה | סרט | שם באנגלית | במאי | תסריטאי | מפיק | פרסים |
| --- | --- | --- | --- | --- | --- | --- |
| 1989 | כף רגלי השמאלית | My Left Foot | כן | כן | לא | מועמדות לפרס אוסקר לבמאי הטוב ביותר מועמדות לפרס אוסקר לתסריט המעובד הטוב ביותר |
| 1990 | השדה | The Field | כן | כן | לא | ---- |
| 1992 | אל המערב הקסום | Into the West | לא | כן | לא | ---- |
| 1993 | בשם האב | In the Name of the Father | כן | כן | כן | מועמדות לפרס אוסקר לסרט הטוב ביותר מועמדות לפרס אוסקר לבמאי הטוב ביותר מועמדות לפרס אוסקר לתסריט המעובד הטוב ביותר מועמדות לפרס באפט"א לתסריט המעובד הטוב ביותר זכייה בפרס דוב הזהב |
| 1996 | בזכות האם | Some Mother's Son | לא | כן | כן | — |
| 1997 | המתאגרף | The Boxer | כן | כן | כן | מועמדות לפרס גלובוס הזהב לבמאי הטוב ביותר מועמדות לפרס דוב הזהב |
| 1999 | אגנס בראון | Agnes Browne | לא | לא | כן | ---- |
| 2001 |  | On the Edge | לא | לא | כן |   |
| 2002 | באמריקה | In America | כן | כן | כן | מועמדות לפרס אוסקר לתסריט המעובד הטוב ביותר מועמדות לפרס גלובוס הזהב לתסריט הטוב ביותר מועמדות לפרס אינדפנדנט ספיריט לבמאי הטוב ביותר |
| 2005 | תתעשר או תמות בדרך | Get Rich or Die Tryin  | כן | לא | כן | — |
| 2009 | אחים | Brothers | כן | לא | לא | זכייה בפרס אינדפנדנט ספיריט לבמאי הטוב ביותר |
| 2011 | בית החלומות | Dream House | כן | לא | לא | ---- |
| 2016 | הכתובים הסודיים | The Secret Scripture | כן | כן | כן | מועמדות לפרס אינדפנדנט ספיריט לבמאי הטוב ביותר |
הערות שוליים

↑  שרידן: "קולנוע זה הרג, הרג, הרג", באתר אייריש טיימס, 9 במאי 2015
↑  ג'ים שרידן, באתר iar.ie
↑  סרטים דלי-תקציב שהצליחו בקופות הקולנוע, באתר  gdnonline.com,‏ 27 באוגוסט 2017
↑  פרסים ומועמדויות של הסרט "כף רגלי השמאלית", באתר IMDb
↑  פרסים ומועמדויות של הסרט "בשם האב", באתר IMDb
↑  פרסים ומועמדויות של הסרט "באמריקה", באתר IMDb
| --- | --- |
בקרת זהויות :  NLI: 987007449356705171  PLWABN: 9810578614005606  BIBSYS: 90178524  BNE: XX1086623  BnF: cb12540997t (data)  CANTIC: a11560289  GND: 119538512  ISNI: 0000 0001 1476 3496  LCCN: n78087552  MusicBrainz: a869a286-249e-404f-9fbd-7428d185c97f  NDL: 00963769  NKC: pna2004259351  NLK: KAC201202345  NTA: 079171540  SNAC: w6zk6g9g  SUDOC: 082684529  VIAF: 85079849   WorldCat (עם VIAF): 85079849
רוברט דובאל

| --- | --- |

דובאל, 2007
 לידה:  5 בינואר 1931 (בן 94) סן דייגו, ארצות הברית 
 שם לידה:  Robert Selden Duvall 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1951
 מקום לימודים:  Principia College (1953)  בית הספר לתאטרון נייברהוד פלייהאוס (1957)  The Principia  Severn School 
 בן או בת זוג:  לוצ'יאנה פדראזה (2005–?) 
 פרסים והוקרה:  פרס אוסקר לשחקן הטוב ביותר (1984)  פרס אוסקר (1984)  פרס דונוסטיה (2003)  פרס האמי לשחקן ראשי במיני סדרה או סרט (2007)  פרס גלובוס הזהב (1980)  המדליה הלאומית לאומנויות  מדליה לשירות הביטחון הלאומי  כוכב בשדרת הכוכבים בהוליווד 
 פרופיל ב-IMDb
 
רוברט סלדן דובאל (באנגלית: Robert Selden Duvall; נולד ב-5 בינואר 1931) הוא שחקן ובמאי קולנוע אמריקאי, מועמד שבע פעמים לפרס האוסקר, מתוכן הוא זכה בפרס אוסקר לשחקן הטוב ביותר על תפקידו בסרט "רגעים קטנים של חסד" בשנת 1983. דובאל זכה גם בארבעה פרסי גלובוס הזהב, שני פרסי אמי ופרס אובי.
ביוגרפיה

דובאל נולד בסן דייגו שבקליפורניה, בנם של ויליאם הווארד דובאל, אדמירל-משנה בצי האמריקני, ולמילדרד-וירג'יניה (לבית הארט), שחקנית חובבת. אביו הוא צאצא של מרין דובאל (אנ'), הוגנוט צרפתי שהיה מראשוני המתיישבים האמריקאים. אימו היא בת משפחת לי (אנ') ונצר של גנרל רוברט אי' לי, מפקד צבא הקונפדרציה במלחמת האזרחים האמריקנית. דובאל חונך על פי תפיסת המדע הנוצרי, ולדבריו, זו אמונתו, על אף שהוא לא נוהג ללכת לכנסייה.
כבנו של יוצא צבא, דובאל גדל זמן מה באנאפוליס, מרילנד, ליד אקדמיית הצי האמריקני. הוא הושעה מלימודיו בבית הספר "סברן" שבעיר. בין השנים 1953 ו-1954, הוא שירת בצבא ארצות הברית, והשתחרר בדרגה המקבילה לטר"ש (אנ').
דובאל למד משחק בבית הספר לתיאטרון "נייברהוד פלייהאוס" שבניו יורק, ונמנה עם תלמידיו של סנפורד מייזנר. כשחקן בתחילת דרכו, עבד דובאל כפקיד דואר במנהטן, אולם התפטר מקץ חצי שנה.
קריירה

טבילת האש הקולנועית של דובאל הייתה בתפקידו כבו רדלי, בסרט "אל תיגע בזמיר" (1962). ב-1963 שיחק בסרט "קפטן ניומן" לצידו של גרגורי פק ושיחק את אריק כריסטיאן לשלושה פרקים בסדרת הטלוויזיה "הנמלט". ב-1966 שיחק בסרט רדיפה. בשנים שלאחר מכן גילם את דמויותיהם של הפושע הידוע לשמצה נד פפר ב"אומץ אמיתי" ורס"ן פרנק ברנס בסרט "מ.א.ש" (1970), אולם פרץ לתודעה הציבורית רק עשור מאוחר יותר, בעת שגילם את דמותו של "הקונסיליירי" טום הייגן בסרטים "הסנדק" (1972) ו"הסנדק 2" (1974). בשנת 1976 כיכב דובאל לצד מייקל קיין ודונלד סאת'רלנד במותחן הקולנועי על פי ספרו של ג'ק היגינס "הנשר נחת".
בשנת 1977 שיחק במחזה "אמריקן באפלו" פרי עטו של דייוויד מאמט; אשר הוצג בתיאטרון אתל ברימור בברודוויי.
דובאל התברג למועמדויות לאוסקר בקטגוריית שחקן המשנה בעבור תפקידו בסרט "תביעה אזרחית", בעבור תפקיד ראשי בסרט "טייס שב הביתה" ובעבור משחקו כלויטננט קולונל קילגור ב"אפוקליפסה עכשיו" (1979). מילותיו בסרט "אפוקליפסה עכשיו", "אני אוהב את ריח הנפלם בבוקר", היו לאחד הציטוטים הידועים בתולדות הקולנוע:
ב-1984 שיחק בסרט "הטוב מכולם" לצדו של רוברט רדפורד.
דובאל ביים את "המטיף" – סרט שעסק בכומר שנמלט מן החוק וזכה לשבחי המבקרים, ואת "טנגו התנקשות" מותחן שסבב סביב אחד מתחביביו הגדולים של דובאל – ריקוד הטנגו. בשנת 2003 נטבע "כוכב" על שמו בשדרת הכוכבים בהוליווד, ובשנת 2005 הוענקה לו המדליה הלאומית לאמנויות מנשיא ארצות הברית ג'ורג' וו. בוש.
בשנת 1991 שיחק בסרט "שושנת פרא" לצידה של לורה דרן, המבוסס על ספרו של קאלדר ווילמנגהם (אנ'), "שושנת פרא" משנת 1972.
בשנת 2000 השתתף בסרט ״עקיצה ב 60 שניות״ בתור אוטו האליוול, המנטור לשעבר של ממפיס
בשנת 2003 גילם את דמותו של הגנרל רוברט ה. לי בסרט "אלים וגנרלים". דובאל, כאמור, הוא מצאצאי הגנרל. באותה שנה השתתף בנוסף בסרט שטח פתוח.
בשנת 2006, זכה דובאל בפרס אמי על השתתפותו במיני סדרת הטלוויזיה "דרך שבורה". בשנת 2007 שיחק בסרט הדרמה "לשחק עם המזל" של הבמאי קרטיס הנסון.
בשנת 2014 שיחק דובאל בסרט הדרמה "השופט" בתפקיד שופט בית המשפט ג'וזף פאלמר והיה מועמד בפעם השביעית לפרס האוסקר, בקטגוריית שחקן המשנה הטוב ביותר. בשנת 2015 ביים וכתב את סרט הפשע והמערבון "סוסי פרא" בו אף כיכב בתפקיד הראשי לצד ג'יימס פרנקו.
בשנת 2018 שיחק בסרטו של סטיב מקווין "אלמנות" (אנ').
בשנת 2021 שיחק בסרט הספורט "12 יתומים חזקים", המבוסס באופן רופף על ספרו של ג'ים דנט. בשנת 2022 השתתף דובאל בצוות שחקני הסרט "עיניה התכולות" בדמותו של ז'אן פפה.
חייו האישיים

דובאל נשוי בפעם הרביעית, ומעולם לא הוליד ילדים. אשתו מאז שנת 2005 הוא השחקנית והבמאית הארגנטינאית לוצ'יאנה פדראסה (אנ'), ילידת שנת 1972. אשתו הראשונה הייתה ברברה בנג'מין, רקדנית לשעבר שאותה הכיר במהלך צילומי "אל תיגע בזמיר", ולה שתי בנות מנישואים קודמים. השניים היו נשואים בין השנים 1964–1975. אשתו השנייה הייתה גייל יאנגס, לה היה נשוי בשנים 1982–1986, ומתוקף הנישואים האלה הוא היה גיסם של ג'ון סאבאג', אשת הרדיו והטלוויזיה רובין יאנג (אנ'), והשחקן ג'ים יאנגס. נישואיו השלישיים של דובאל היו לרקדנית שרון ברופי, בין השנים 1991–1995.
רוברט דובאל דובר ספרדית שוטפת, הוא חולק את יום הולדתו עם דיאן קיטון, עמיתתו לסרט "הסנדק". העיר החביבה עליו היא בואנוס איירס, ארגנטינה. הוא רקדן טנגו נלהב ואוהד כדורגל. דובאל הוא רפובליקני מובהק, ואף הוזמן לטקס השבעתו של הנשיא ג'ורג' ווקר בוש בשנת 2001. הוא מעורב במאבק משפטי נגד כוונתה של חברת אנרגיה מקומית למתוח קווי מתח גבוה בתוואי של אזור מגוריו.
עם חבריו הקרובים של דובאל נמנים דסטין הופמן וג'ין הקמן – אותם הכיר עוד מימיו כשחקן מתחיל.